Inter Language OÜ

**В1-taseme eksamiks ettevalmistav eesti keele täienduskoolitus**

Kinnitatud Inter Language OÜ poolt 18.07.2021

1. Õppekava nimetus: B1-taseme eksamiks ettevalmistav eesti keele täienduskoolitus
2. **Õppekavarühm**: Keeleõpe
3. Eesmärgid ja õpiväljundid

Kursuste eesmärgid vastavad Euroopa ühtne keeleoskussüsteemi (CEFR) keeleoskustasemele, kus A1-A2 on algtasemel keelekasutaja, B1-B2 on iseseisev keelekasutaja.

**Eesmärgid:** Omandada keeleoskuse tase B1 – iseseisva keelekasutajana.

Õpiväljundid:

Koolituse lõpuks õppija:

* tutvustab ennast ja kasutab viisakusväljendeid, väljendab üllatust, rõõmu, kurbust, huvi ja ükskõiksust ning reageerib antud emotsioonidele;
* tunneb ja kasutab eesti keele sõnavara, mis võimaldab igapäevasuhtluses jälgida selget kõnet, suhelda tööl tüüpsituatsioonides kolleegide ja klientidega, aru saada aeglaselt ja selgelt edastatud raadio- või telesaadete põhisisust;
* loeb lühemaid tekste erinevatel teemadel;
* ettevalmistuseta vestleb tuttaval, huvitaval või olulisel teemal: pere, hobid, töö, reisimine ja päevasündmused;
* kirjutab isiklikke kirju, teateid, täidab ankeete, koostab plaane ning annab edasi uudiseid;
* kirjeldab lihtsate seostatud lausetega kogemusi, tegelikke või kujuteldavaid sündmusi, oma kogemusi ja kavatsusi lihtsa tekstina.

Õppe sihtgrupp ja õppe alustamise tingimused

Kursus B1 on suunatud neile, kellel on algteadmised eesti keeles A2-tasemel. Koolituse alustamise kohustuslik eeldus on varasem keeleoskus A2-tasemel. Kursusel osalemiseks on vajalik sooritada koolitusfirmasisene keeletest, mis tõendab A2-taseme keeletaset. A2- taseme test pannakse kokku järgmiste allikate põhjal:

1. I. Mangus, M. Simmul „ Tere jälle!“ Eesti keele õpik algajatele “ (2012). I. Mangus, M. Simmul „ Tere!“ Eesti keele õpik algajatele “ (2009).
2. M. Ilves "Läbimurre. A1-taseme eesti keele oskus. ” Eesti Keele Sihtasutus, Tallinn (2010)
3. A2-taseme sõeltestid Testesti veebisaidilt<http://web.meis.ee/testest/>

Testimine toimub kirjalikus vormis. Test loetakse edukalt sooritatuks, kui testi üldine tulemus on vähemalt 60%. Õppija võetakse keelekeskuse kursusele sooviavalduse alusel ja kinnitatakse koolituslepingus ja registreerimislehel.

1. Õppe kogumaht

Õppe kogumaht on 250 akadeemilist tundi, millest 180 tundi on auditoorset tööd ja 70 tundi iseseisvat tööd. Iseseisvaks tööks on tunnis õpitu materjali kinnistamine, uue sõnavara õppimine, grammatikastruktuuride harjutamine, lühitekstide lugemine, tekstide kirjutamine ja ülesannete ettevalmistamine. Õppeprotsessi käigus vaadatakse filme, loetakse raamatuid, vaadatakse uudiseid, lahendatakse harjutusi.

1. Õppekeskkond

Kool asub ajaloolises hoones Tallinna kesklinnas aadressil Kaupmehe 8, kus selle käsutuses on viis hoone esimesel korrusel paiknevat spetsiaalselt sisustatud auditooriumi. Kooli ruumides on nii päeva kui ka elektrivalgustus, ventilatsioon ja WiFi. Auditooriumid on sisustatud õppeasutustele mõeldud mööblit tootva ettevõtte Thulema toodanguga. Õppekvaliteeti tagavad igale õpetajale kättesaadavad interaktiivsed nutitahvlid, arvutid ja projektorid. Kooli varustus võimaldab viia üheaegselt läbi õppetööd nii auditooriumites olevate õpilaste kui ka distantsõppel viibijatega. Koolil on lai valik tundides kasutamiseks mõeldud õppematerjale.

1. Õppevahendid

**Põhiõppematerjal**

M. Kitsnik, L. Kingisepp. Naljaga pooleks. 1 ja 2 osa. 2023

I. Mangus, M. Simmul. Tere taas! Eesti keele õpik A2-B1 (B2). 2018
M. Pesti, H. Ahi. E nagu Eesti. Eesti keele õpik algajatele A1+A2+B1. Neljas trükk. 2018

M. Kitsnik. Eesti keele õpik B1, B2 ja eesti keele töövihik B1, B2. 2012

**Lisamaterjal**

S. Rammo, M. Teral. Eesti keele grammatika põhireeglid. Eesti keelt võõrkeelena õppijatele. 2015
M. Kitsnik. Praktiline eesti keel teise keelena. B1, B2. 2013
M. Kitsnik. Eesti keele õppekomplekt. B1, B2. 2013

Eesti Keele Sihtasutus 2014. Eesti keele Põhisõnavara sõnastik, Eesti Keele Instituut

M. Kitsnik. Kirjuta mulle. Eesti keele õppematerjal A1, A2. 2012

L. Kingisepp, P. Kärtner. Mängime ja keel saab selgeks. 2015

S. Rammo, M. Teral, B. Klaas-Lang, M.Allik. Eesti keele õpik täiskasvanutele. 2012
P. Alp. Eesti keele B1-taseme eksam. 2011
Euroopa keelemapp (Välja töötatud Dialoogi poolt Rahvusvahelise Euroopa projekti EuroIntegr ELP raames). 2007
Iseseisev keelekasutaja. B1- ja B2-taseme eesti keele oskus. 2008

Eesti ajalehed ja ajakirjad.

**Veebipõhised materjalid ja testid:**

* [*https://www.keeletee.ee/*](https://www.keeletee.ee/)
* [*www.keeleklikk.ee*](http://www.keeleklikk.ee/)
* [*http://enagueesti.ee*](http://enagueesti.ee/)
* [*www.eki.ee*](http://www.eki.ee/)
* [*www.efant.ee/std*](http://www.efant.ee/std)
* [*www.kutsekeel.ee*](http://www.kutsekeel.ee/)
* [*www.innove.ee/eksamid-ja-testid/eesti-keele-tasemeeksamid/*](http://www.innove.ee/eksamid-ja-testid/eesti-keele-tasemeeksamid/)
* [*www.miksike.ee*](http://www.miksike.ee/)
* [*www.koolielu.ee*](http://www.koolielu.ee/)
* [*web.meis.ee/vaegkuuljad*](http://web.meis.ee/vaegkuuljad)
1. Õppekava sisu

**Endast ja teistest rääkimine.**Tutvumine ja tutvustamine. Isikuandmed. Enda ja oma pere põhjalik tutvustamine. Pere info edastamine ja küsimine enda ja teiste hariduse, elukutse, ameti ja huvide kohta. Pere traditsioonid. Pühad ja tähtpäevad. Erinevate ankeetide täitmine.

**Haridus.** Info hariduse ja õpingute kohta. Haridusasutusi ja haridust puudutavast infost arusaamine (kutseharidusasutused, koolieelsed lasteasutused, kõrgkoolid ja täiskasvanuõpe, õppeained, info õppeasutuste kohta, õppevahendid, karjäärivõimalused, elukestev õpe). Keelteoskus.

**Teenindus.** Inimene teenindaja rollis. Pangateenused, postiteenused ja iluteenused (juuksur, ilusalong, kingaparandus). Info hankimine ja edastamine. Lahtiolekuajad, asukohad, teenuste liigid, hinnad ja raha. Sildid ja juhised. Asjaajamine asutustes. Info hankimine ja jagamine telefonis ja internetis. Avalikud asutused (politsei-  ja piirivalveamet, maksu- ja tolliamet, turvateenistus, tarbijakaitse, kohus ja uurimisorganid, õigusabi, päästeteenistus, sotsiaalabi ja haigekassa asutused).

**Toitlustus.** Toitlustamine kodus ja kohvikus, toitlustusasutused. Toitumisharjumused. Tervislik, ebatervislik toitumine. Dieedid. Kombed söögilauas ja kõneetikett. Kohvikud, restoranid jm. Erinevad maitsed. Rahvusköögid. Toiduained. Retseptid. Laua reserveerimine, menüü mõistmine, tellimine. Toitlustuskohtade reklaamide mõistmine.

**Elukutse ja kutsevalik.** Füüsiline ja vaimne töö, loominguline töö. Ametlik kiri. Kasulikud oskused. Tööotsimise kuulutus ning tööpakkumise kuulutus. Kuidas koostada kandideerimisavaldust? Avalduse kirjutamine. Tööintervjuu. Tööülesanded. Töötingimused. Tööluba.

**Keskkond, ilm ja loodus.** Ilmateated ja ilma kirjeldamine, aastaajad, loodus- ja tehiskeskkond, maa ja linn.

**Kodu ja elamine.** Eluase, ruumid, sisustus; maa- ja linnakodu; kinnisvara; eluaseme üürimine; kodu ja turvalisus; kodukoht ja selle ümbrus; kodu- ja lemmikloomad; argipäev kodus; kodune majapidamine.

**Igapäevaelu, kodu ja kodukoht.** Oma pere elu kodus, tööl ja koolis. Elamistingimused ja eluase. Ruumid ja sisustus. Argipäev kodus. Kodu ja kodukoha plussid ja miinused. Kodukoht ja selle ümbruse kirjeldus. Kodune majapidamine ja peresisene tööjaotus. Kodu ja turvalisus. Külaliste kutsumine ja külaskäik. Viisakusvestlus. Minu päev.

Transport, reisimine ja vaatamisväärsused. Reisimisvõimalused. Reisibürood ja pakuvad teenused. Ühistranspordi sõiduplaan. Sõidupiletite ostmine. Sihtpunkti jõudmine. Tee küsimine ja juhatamine. Reisimine ja puhkus. Teabe hankimine reisimise kohta. Korduvate teadete mõistmine. Toa broneerimine hotellis. Vaatamisväärsused. Postkaardi kirjutamine puhkusereisilt.

**Vaba aeg ja meelelahutus.** Hobid. Vaba aja veetmise asutused ja kohad. Minu ja minu sõprade eelistused. Kino, teater, kontsert, spordiüritused jm kultuuriüritused. Ametlikud vastuvõtud ja külaskäigud. Kutsed. Vaba aega sisustava teenuse info ja lihtsate juhendite mõistmine.

**Ostud ja raha.** Minu turvalised ostud – ostukeskuses või e-poes? Raha raiskamine. Kaubamajas. Päringud kaupade, teenuste kohta. Müügikuulutused ja vastamine kuulutustele. Allahindlused. Pangas. Laen ja intressid. Arve avamine.

**Puhkus.** Puhkuse planeerimine ja kirjeldamine. Reisibüroo. Dialoog reisifirmas, huvitavad üritused, vaatamisväärsused. Pretensioon reisifirmale. Kindlustus. Hotellis. Reisidokumendid. Ühistransport. Tee juhatamine, juhiste küsimine. Linna kaart. Hääletamine. Liiklus.

**Tervis.** Kehaosad. Haigused. Füüsiline ja vaimne tervis. Tervishoiu- ja tervistusasutused. Terviseteenused. Sport. Apteegis rohtude ja käsimüügi kaupade ostmine. Aja broneerimine arsti juurde, valvearstilt konsultatsiooni küsimine. Arsti juures.

**Minu Eesti.** Eesti elu minu jaoks – sündmused, kus ma osalen. Reisisihtkohad Eestis. Mälestussambad ja skulptuurid. Teater ja lavastused. Eestile omased toidud. Vanasõnad. Mis Eestis on? Rahvakalendri tähtpäevad. Laulu- ja tantsupidu.

**Asutused ja teenused.** Postkontoris. Autotöökojas. Kodumasinad, tehnika – lihtsad juhendid. Elekter läks ära. Torumees. Nõudepesumasin on katki. Teenindusasutused. Teenused. Viisakusväljendid. Teenindaja telefonikasutaja ABC. Juhtumite kirjeldus ja nende lahendamine.

**Hädaabi.** Politsei- ja Piirivalveamet. Päästeamet. Kiirabi. Juhised politseilt ja päästeametilt. Helistamine hädaabinumbrile 112. Seletuskiri politseile. Käitumine ohuolukorras. Asjaajamine ametiasutustes.

**Meedia ja Internet**. Meedia. Uudised. Ilm. Päevakajalised sündmused. Artiklid. Reklaam. Infootsingud ja veebisuhtlus. Suhtlusportaalid. Facebook, Instagramm ja muud sotsiaalvõrgud. Blogid. Mängud. Sõnastiku ja sõnaraamatu kasutamine veebis. Koduleht.

Keeleteadmised

* Nimisõnad: käänded ainsuses ja mitmuses, ühildumine omadus-, arv- ja asesõnaga. Antonüümid, sünonüümid, liitsõnad;
* Arvsõna. Põhi- ja järgarvsõnade erivormid;
* Asesõnad. Põhivormid. Käänamine;
* Tegusõnad. Pööramine olevikus, liht-, täis- ja enneminevikus, rektsioonierinevused, käskiv ja tingiv kõneviis, ma- ja da- infinitiiv, ma-tegevusnime käändelised vormid (-mas, -mast, -mata). Sihilised tegusõnad, ühendtegusõnad.
* Side- ja kaassõnad;
* Kohakaassõnade paljusus;
* Umbisikuline tegumood ja selle kasutamine;
* Aja-, viisi- ja seisundimäärsõnad;
* Kesksõnad;
* Sõnavara laiendamine.
1. Õppemeetodid ja õppevormid

Õppetöö toimub erinevates vormides: rühmatööd, paaristööd, individuaaltööd, keeleklubid, rollimängud, videomaterjalide vaatamine ja analüüsimine, lugemis- ja kuulamisharjutused jne.

1. Õppekeel: vene keel, eesti keel, inglise keel
2. Õpetajate nimed ja kvalifikatsioon: **Jelena Koplimets,** Valeria Palm

Jelena Koplimets on lõpetanud Tartu Ülikooli (peaeriala-füüsika, kõrvaleriala-pedagoogiga). Ta on õppinud eesti

filoloogiat Tallinna Ülikoolis ja praegu jätkab oma õpinguid Tallinna Ülikooli magistrantuuris, eesti keele kui teise

keele ja kultuuri õpetaja erialal.

Töötas eesti keele õpetajana aastatel 2015-2018 English School keeltekoolis. Alates 2020. aastast töötab Inter

Language keeltekeskuses. Õpetab eesti keelt nii täiskasvanutele kui ka lastele, annab eratunde.

Valeria Palm on lõpetanud Tallinna Ülikooli (klassiõpetaja, koolikorraldus, vene keel võõrkeelena, eesti keel võõrkeelena). Ta on õppinud eesti filoloogiat Tallinna Ülikoolis. Õpetaja kogemus on aastast 1992. Viimasel ajal on ta õpetanud erialast eesti keelt, klienditeenindust ja suhtlemise aluseid, idamaade meditsiini filosoofiat, ettevõtluse aluseid, töötervishoidu, andragoogika aluseid ja karjääriõpet eesti ja vene keeles. Eraõpetajana annab ta eesti keele tunde kooliõpilastele ja täiskasvanutele kasutades erinevaid meetodeid, üks nendest on emotsionaal-semantiline meetod.

Põhikohaga töötab õppejuhina erakutseõppeasutuses aastast 2005, kus tema tööülesanneteks on õppekasvatustegevuse juhtimine, sisehindamisprotsessi juhtimine ja läbiviimine, pedagoogide metoodilise töö juhtimine, töödokumentatsiooni täitmise jälgimine, õppeprotsessi analüüsimine, õpilaste nõustamine VÕTA, karjääri küsimustes. See kõik andis talle mitmekülgse õpetamise ja õppeprotsessi juhtimise kogemuse.

1. Õpingute lõpetamise nõuded

Kursus loetakse lõpetatuks, kui õppija on täitnud õppekava 75% ulatuses ja esitanud kodutöid. Kursuse lõpus tehakse firmasisene lõputest. Lõputest pannakse kokku järgmiste allikate põhjal:

* eesti keele B1-taseme õpik Tere taas! (Inga Mangus, Merge Simmul)
* lisamaterjalid ja e-õppematerjalid, mis on tunnis läbi töötatud
* B1-taseme testid<http://web.meis.ee/testest/>

Lõputest loetakse sooritatuks, kui õppija saab vähemalt 60%-tulemust. Kursuse lõpetamist tõendab keelekeskuse poolt väljastatud tunnistus.

1. Koolituse läbimisel väljastatavad dokumendid

Kursuse edukat lõpetamist tõendab tunnistus. Tunnistus väljastatakse, kui õppija saavutas kõik õppekava lõpetamiseks nõutud väljundid, st on täitnud õppekava 75% ulatuses, esitanud kodutöid ja saanud lõputestis vähemalt 60% tulemusest. Õppijale väljastatakse tõend, kui õppija osales vähem kui 75% õppetööst või sai lõputestis vähem kui 60%.

Kursusel saavutatud teadmised ja keeleoskused vastavad Euroopa keeleõppe raamdokumendi keeleoskustasemete kirjeldustele (CEFR):

|  |  |
| --- | --- |
| Kuulamine B1 | * Mõistab igapäevaelus (tööl, koolis, vabal ajal) regulaarselt korduvate teemade peamist mõtet ja olulisemaid üksikasju. Suudab üldjoontes jälgida lühikest otsesõnalist juttu.
* Tuttaval teemal, kui kõneldakse kirjakeeles ja hääldus on selge,mõistab olulisemat ka pikemast kirjakeelsest jutust, kui räägitakse tavapärasest aeglasemalt. Paremaks mõistmiseks vajab ajuti kordamist või üleküsimise võimalust.
* Saab aru tuttaval teemal raadiouudiste ja ennustatava sisuga (st oodatud või rutiinsete) telefonikõnede põhisisust, kui jutt on suhteliselt aeglane ja selge. Suudab jälgida paljusid filme ja huvipakkuvaid TV-saateid, kui pilt toetab tegevust ja keel on lihtne.
* Mõistab faktiteavet igapäevaelu või tööga seotud teemadel.
 |
| Lugemine B1 | * Saab rahuldavalt aru otsesõnalistest faktipõhistest tekstidest, kui teema kuulub tema huvivaldkonda. Suudab lugeda lühemaid tekste erinevatel teemadel (ajaleheartiklid, brošüürid, kasutusjuhendid, lihtne ilukirjandus).
* On võimeline mõistma ka pikemate tekstide peamist mõtet ja otsima neist konkreetset infot, kui teema on talle oluline või tuttav.
* Suudab lugeda eri eesmärkidel koostatud pikki ja keerukaid tekste (ajaleheartiklid, kirjad, ülevaated, ilukirjandus jm), vajadusel kasutades sobivaid abimaterjale ja lugemisstrateegiaid.
* Pikemate tekstide mõned üksikasjad ja seisukohad võivad jääda ebaselgeks. Argikogemusest erineva teema puhul võib teksti üksikasjade mõistmine olla puudulik.
 |
| Kirjutamine B1 | * Oskab kirjutada tuttaval teemal lihtsamaid üldsõnalisi tekste, ühendades lühemaid lauseid lihtsa järjendina. Oskab kirjutada isiklikke kirju ja teateid ning anda edasi uudiseid.
* Oskab kirjutada väga lühikesi tüüpvormis ettekandeid, kus esitab tavapärast faktiteavet või põhjendab toiminguid. Oskab kirjeldada tegelikku või kujuteldavat sündmust, oma kogemusi ja elamusi lihtsa tekstina.
* Keelekasutus ei takista üldiselt teksti mõistmist, kuid emakeele interferents on ilmne ning tekstis esineb palju eri tüüpi vigu.
 |
| Rääkimine B1 | * Tuleb lihtsat keelt kasutades toime enamikus praktilistes olukordades, nagu info küsimine, selgituse palumine, oma arvamuse avaldamine, ettepanekute tegemine.
* Oskab esitada võrdlemisi ladusaid, kuid üldsõnalisi kirjeldusi oma huvivaldkonna teemade piires, on võimeline lihtsaid keelevahendeid kasutades kirjeldama, analüüsima ja võrdlema ka ebatavalisi sündmusi ja nähtusi.
* Oskab oma arvamusi, nõustumist ja mittenõustumist viisakalt väljendada.
* Oskab väljendada emotsioone (üllatust, rõõmu, kurbust, huvi, ükskõiksust) ning sellistele emotsioonidele reageerida.
 |
| Grammatikakorrektsus | * Oskab tavaolukorras üsna õigesti kasutada tüüpkeelendeid ja moodustusmalle.
 |